Angheluș Dinicu

Angheluș Dinicu (1838 Bukarest, Valahhia vürstiriik – 7. november 1905 Bukarest, Rumeenia kuningriik) oli mustlasjuurtega rumeenia 
muusik, flötist (mängis paaniflööti). 

Dinicu sündis õukonnamuusiku perekonnas.

1889. aastal esines ta koos ansambliga Rumeenia muusika esindajatena Pariisi maailmanäitusel. 

Dinicu on tuntud muusikapala "Ciocârlia" ('lõoke') autor (see kõlas ka 1889. aastal Pariisi maailmanäitusel).

Isiklikku
Angheluș Dinicu poeg Gheorghe Dinicu oli helilooja, dirigent ja viiuldaja, kes aastatel 1900–1916 oli Bukaresti konservatooriumi professor.

Angheluș Dinicu pojapoeg Grigoraș Dinicu oli viiulivirtuoos.

Kategooria:Rumeenia muusikud
Kategooria:Sündinud 1838
Kategooria:Surnud 1905